CELEX: 62015CN0038
Language: mt
Date: 2015-02-02 00:00:00
Title: Kawża C-38/15: Rikors ippreżentat fit-2 ta’ Frar 2015 – Il-Kummissjoni Ewropea vs Ir-Renju ta’ Spanja

20.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 127/10
            
         Rikors ippreżentat fit-2 ta’ Frar 2015 – Il-Kummissjoni Ewropea vs Ir-Renju ta’ Spanja
   (Kawża C-38/15)
   (2015/C 127/16)
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: E. Manhaeve u D. Loma-Osorio Lerena, aġenti)
   
      Konvenut: Ir-Renju ta’ Spanja
   
      Talbiet
   
   
               —
            
            
               tiddikjara li r-Renju ta’ Spanja naqas milli jwettaq l-obbligi tiegħu taħt
               
                           —
                        
                        
                           l-Artikolu 4 tad-Direttiva tal-Kunsill 91/271/KEE (1), tal-21 ta’ Mejju 1991, dwar it-trattament tal-ilma urban mormi, fir-rigward tal-agglomerazzjoni Pontevedra-Marín-Poio-Bueu (Galicia) u
                        
                     
                           —
                        
                        
                           l-Artikolu 5(2) u (3) tad-Direttiva tal-Kunsill 91/271/KEE, tal-21 ta’ Mejju 1991, dwar it-trattament tal-ilma urban mormi, fir-rigward tal-agglomerazzjonijiet ta’ Bollulos Par del Condado; Abrera; Berga; Capellades; Figueres; El Terri (Banyoles) u Pontevedra-Marín-Poio-Bueu.
                        
                     
         
               —
            
            
               tikkundanna lir-Renju ta’ Spanja għall-ispejjeż.
            
         
      Motivi u argumenti prinċipali
   
   Wara investigazzjoni fil-proċedura ta’ ksur Nru 2002/2123, il-Kummissjoni Ewropea, permezz ta’ ittra ta’ intimazzjoni tad-19 ta’ Diċembru 2003, ġibdet l-attenzjoni tar-Renju ta’ Spanja fir-rigward tat-twettiq tal-obbligi stabbiliti fl-Artikoli 3, 4, 5, 6 u 14 tad-Direttiva 91/271 u b’mod partikolari fir-rigward tat-trattament tal-ilma urban mormi fiż-“żoni sensittivi”.
   Is-suġġett tal-proċedura naqas skont ir-ritmu li bih Spanja kienet qegħda tirregolarizza l-installazzjonijiet ta’ tindif, ta’ trattamenti u ta’ rimi ta’ ċerti agglomerazzjonijiet. Madankollu l-ksur tal-Artikoli 4 u 5 tad-Direttiva għadu għaddej fil-mument tal-preżentata tar-rikors fir-rigward tas-sitwazzjoni tal-agglomerazzjonijiet ta’ Bollulos Par del Condado (fil-Comunidad Autónoma de Andalucía); ta’ Abrera, ta’ Berga, ta’ Capellades, ta’ Figueres u ta’ El Terri-Banyoles (fil-Comunidad Autónoma de Cataluña) u ta’ Pontevedra-Marín-Poio-Bueu (fil-Comunidad Autónoma de Galicia).
   
      (1)  ĠU Edizzjoni Speċjali bil-Malti, Kapitolu 15, Vol. 2, p. 26.